- Hindi News
- National
- उ. कोरिया ने चार बैलिस्टिक मिसाइलें छोड़ीं, तीन जापान की समुद्री सीमा में गिरीं
उ. कोरिया ने चार बैलिस्टिक मिसाइलें छोड़ीं, तीन जापान की समुद्री सीमा में गिरीं
उत्तर कोरिया ने सोमवार को चार बैलिस्टिक मिसाइलें दाग कर फिर हड़कंप मचा दिया। ये बैलिस्टिक मिसाइलें चीन सीमा के करीब टांगचेंग-री इलाके से भारतीय समयानुसार सुबह 4:34 बजे छोड़ी गई हैं। इनमें से तीन मिसाइलें जापान सागर में विशेष जापानी आर्थिक क्षेत्र के करीब गिरीं। इसके साथ ही जापान और दक्षिण कोरिया ने अपनी सुरक्षा की तैयारियां तेज कर दी हैं। अमेरिका ने कहा है कि इन मिसाइलों से उत्तरी अमेरिका को कोई खतरा नहीं है।
उत्तर कोरिया ने अमेरिका में डोनाल्ड ट्रम्प के राष्ट्रपति बनने के बाद पहली बार मिसाइल परीक्षण किया है। इससे पहले उसने पिछले साल अक्टूबर में ऐसा परीक्षण किया था। जापान के प्रधानमंत्री शिंजो आबे ने इसे भड़काऊ कार्रवाई बताया है। दक्षिण कोरिया के रक्षा मंत्रालय ने कहा है कि उत्तर कोरिया ने सोमवार को पूर्वी जल क्षेत्र में एक साथ कई मिसाइलों का परीक्षण किया है। उसके मुताबिक ये 260 किमी की ऊंचाई और 1000 किमी की दूरी तक मार करने में सक्षम हैं। दक्षिण कोरिया के कार्यवाहक राष्ट्रपति ह्वांग क्यो-आन ने सोमवार को कैबिनेट और सुरक्षा परिषद की इमर्जेंसी बैठक बुला कर इस खतरे पर चर्चा की। उन्होंने कहा कि अब मिसाइल रक्षा प्रणाली थाड लगाने में तेजी लाई जाएगी।
संयुक्त राष्ट्र ने लगा रखी है रोक
उत्तर कोरिया पर संयुक्त राष्ट्र सुरक्षा परिषद ने किसी भी तरह के मिसाइल परीक्षण पर रोक लगा रखी है। पिछले साल इसने एक रॉकेट से सात मिसाइलों का परीक्षण किया था। वह रॉकेट परमाणु मिसाइल ले जाने में सक्षम था। समुद्र में गिरने से पहले वह मिसाइलें जापान के 500 किलोमीटर करीब तक पहुंच गई थीं। पिछले साल उत्तर कोरिया ने दो परमाणु परीक्षण भी किए थे।
tgl_Latn sot_Latn awa_Deva awa_Deva hin_Deva hin_Deva hin_Deva hin_Deva